Com es diu el film?
La saga Crepuscle: A trenc d'alba (2a part) (en l'anglès original: The Twilight Saga: Breaking Dawn – Part 2, normalment coneguda com a Breaking Dawn: Part 2) és una pel·lícula dramàtica de fantasia dels Estats Units de 2012 dirigida per Bill Condon i basada en la novel·la de 2008 Trenc d'alba de Stephenie Meyer. És la segona de dues parts de l'adaptació de la novel·la i la cinquena i última entrega de la saga Crepuscle, després de la primera part d'Albada el 2011. Els tres membres del repartiment principal, Kristen Stewart, Robert Pattinson i Taylor Lautner, van reprendre els seus papers i Mackenzie Foy va interpretar Renesmee Cullen. El repartiment també el van formar Billy Burke, Peter Facinelli, Elizabeth Reaser, Kellan Lutz, Nikki Reed, Jackson Rathbone, Ashley Greene, Michael Sheen i Dakota Fanning.
Es va estrenar el 16 de novembre de 2012. La pel·lícula, malgrat les crítiques negatives, va ser un èxit comercial amb gairebé 830 milions de dòlars de taquilla, el més taquiller de la saga.
Ha estat doblada al català.
La Bella conclou la seva transformació a vampir i ara ha de familiaritzar-se amb la seva nova condició. Amb el naixement de la Renesmee, la família Cullen s'ha de protegir davant l'amenaça dels Volturi, ja que hi ha una llei per als vampirs que prohibeix a tots els clans convertir nens.
Cam Gigandet (James), Rachelle Lefevre i Bryce Dallas Howard (Victoria), Edi Gathegi (Laurent), Jodelle Ferland (Bree Tanner) i altres actors de pel·lícules anteriors van fer cameos durant els crèdits finals.
El setembre de 2016, el copresident de Lionsgate Patrick Wachsberger va afirmar que una seqüela era «una possibilitat» però que només es faria si Stephenie Meyer ho volia. El 8 d'agost de 2017, Variety va informar que el president de Lionsgate Jon Feltheimer tenia interès en fer sèries derivades de la saga Crepuscle i volia explorar-ne la idea.
La saga Crepuscle: A trenc d'alba (2a part).